Július Fuják

Prof. PhDr. Július Fujak, PhD.  (* 10. október 1966, Žilina) je slovenský skladateľ experimentálnej hudby a hudobník, hudobný estetik a vysokoškolský pedagóg, organizátor nekonvenčných hudobných, umeleckých a vedeckých podujatí.

Životopis 
Július Fujak sa narodil v roku 1966 v Žiline, následne základnú školu aj gymnázium absolvoval v Čadci. V Čadci rovnako navštevoval základnú umeleckú školu, kde v oboch cykloch študoval hru na klavír. Fujak je absolventom štúdia odboru estetika – hudobná veda na Filozofickej fakulte Univerzite Komenského v Bratislave (1985-1990).

Po skončení štúdia pôsobil od roku 1992 ako učiteľ hudby v Čadci a v Skalitom (1992-1996), vedúci Kysuckého hudobného kabinetu a Kysuckého komorného orchestra (1995/1996); Vedecko-výskumný pracovník Ústavu literárnej a umeleckej komunikácie FF UKF v Nitre (1996 – 2007), kde v odbore Estetika a dejiny estetiky obhájil dizertačnú prácu na tému "Tvorivosť hudobného vnímania". Interpretačné sondy do /ne/konvenčnej hudby“ (2004) a v odbore Estetika 2.1.6 sa habilitoval prácou „Slovenské hudobné alternatívy“ (2007). Od roku 2007 pracuje na Katedre kulturológie FF UKF, kde sa zaoberá problematikou nezávislej kultúry, postmoderného umenia a kultúry a semiotikou hudby. V roku 2014 úspešne ukončil inauguračné konanie v odbore Estetika 2.1.6 na UKF v Nitre (téma inauguračnej prednášky: „Alternatívne semiotické modely hudobno-umeleckej semiózy“). Organizuje a spolugarantuje celofakultný cyklus prednášok „Interdisciplinárne dialógy“ (od 2009, resp. 2011) a spolugarantuje katedrový cyklus „Culturologos“ (od 2013).

Dielo 
Je autorom viacerých hudobných projektov a diel nekonvečnej hudby. Koncertoval v mnohých štátoch Európy a USA, jeho skladby sú hrané u nás i v zahraničí. Bol členom alternatívnych rockových skupín Teória odrazu, Potopa a Otras (1988-1998). V rokoch 2000-2010 viedol hudobné experimentálne zoskupenie tEóRia OtraSu (SK/CZ) a spolupracoval s telesami The California EAR Unit (USA), Palinckx (NL/UK), Zloději Uší (CZ), Žena s blchou (SK) a s Jonom Roseom (AUS), Veryanom Westonom (UK), Franzom Hautzingerom (A), Zsoltom Sörésom (H), Ludivine Allegue (F), Vladimírom Mertom, Janou Lewitovou, Janom Kavanom, Mikolášom Chadimom, Davidom Šubíkom, Ivanom Acherom (všetci CZ), Mariánom Vargom, Zuzanou Homolovou, J. B. Kladivom, Braňom Jobusom, Petrom Katinom, Janou Ambrózovou, Andrejom Pleštinským v triu NE:BO:DAJ (2011-2018) a i. Jeho diskografia obsahuje viac než dvadsať CD, DVD, LP a MC titulov vydaných v našich (Hevhetia, Vlna, Animartis, Azyl) i zahraničných vydavateľstvách (Kunstradio Wien, Globus International a His Voice Praha).

Prednášal v California Institute of Arts a v Arnold Schoenberg Institute na South University of California v Los Angeles (USA), na svetových muzikologických kongresoch ICMS v Imatre (Fínsko), v Ríme (Taliansko), v Krakove (Poľsko), v Louvain (Belgicko), na 8th World Congress of Semiotics, v Lyone (Francúzsko), na 15th World Congress of Semiotics v Solúne (Grécko),  v na University of Helsinki, Department of Philosophy, History and Art Studies /Musicology (Fínsko), v Institut fuer Slawistik v Grazi (Rakúsko), v GWZO Universität v Lipsku a v Slavisches Institut, Philosophische Fakultät der Universität zu Köln (via net) (Nemecko), na Akademii Muzycznej v Krakove a v Sliezskej univerzite v Katoviciach (Poľsko), na HTF Akademie múzických umění v Prahe, na HF Janáčkovej akademii múzických umění v Brne (Česko), na Filologickej fakulte Štátnej Univerzity v Minsku (Bielorusko),v Moholy-Nagy University of Art and Design v Budapešti (Maďarsko) na Katedre hudby FiF Univerzity Komenského v Bratislave, v Kongresovom centre Slovenskej akadémie vied v Starej Lesnej a v Hudobnej a umeleckej akadémii Jána Albrechta v Banskej Štiavnici.

Bol dramaturgom medzinárodného cyklu súčasnej nekonvenčnej hudby Hermovo ucho v Nitre (1999-2007), na ktorý nadviazal komorným medzinárodným intermediálnym festivalom PostmutArt (zvukobraz-gestotext) v Nitrianskej galérii (2008-2020). Ako člen Kreatívneho tímu projektu Kandidatúry Mesta Nitra na titul Nitra EHMK 2013 (2007-2008) bol autorom jeho ideového rámca, tzv. Multimosta kultúr(y) EHMK 2013. Bol členom Medzinárodnej semiotickej spoločnosti (ISSS) so sídlom vo Viedni, členom poroty medzinárodnej súťaže Českého rozhlasu BOHEMIA PRIX 2010 – sekcia Radio Art, Poděbrady, CZ (2010) a členom redakčného okruhu relácie Ex-tempore Rádia Devín (2005 – 2009). Od roku 2005 je členom redakčného okruhu časopisu o súčasnom umení a kultúre Vlna, od roku 2014 do roku 2018 bol členom vedeckej rady časopisu P-e-r-f-o-r-m-a-n-c-e (Esthétique de la performance et des arts du spectacle, Université Paris 1 Panthéon-Sorbonne) a od roku  2020 je členom redakčného kruhu časopisu ARS Ústavu dejín umenia SAV v Bratislave.

Diskografia 
 Teória Odrazu. (Globus International, 1991; CD re-edition Hevhetia 2011)
 Teória Odrazu: Live ´92 (MC, Kysucký hudobný kabinet, 1996)
 Otras: Naživo (MC, Kysucký hudobný kabinet, 1996)
 Otras: Kysucký postindustriál... (y.f.w., 1998; CD re-edition Vlna 2021)
 Julo Fujak –  Peter Macsovszky – Varso: Trojkolo: beh fiktivity. (Animartis, 2000)
 Julo Fujak: Musical Illustrations to the exhibition of Veronika Madajová (Animartis, 2001)
 tEóRia OtraSu: Bábkový režim zvuku/Puppet regime of Sound (Animartis, 2002)
 tEóRia OtraSu: Nosferatu. (Animartis 2002)
 Julo Fujak – Peter Macsovszky: Trojkolo: beh fiktivity 02. (live; Animartis, 2002)
 tEóRia OtraSu: Hy-ph-ol-op-ho-ny. In: CD Sound Off 2002. (Hermes-Discorbie, 2002)
 Julius Fujak & The California EAR Unit: transPOPsitions! – intermedia wrestling. Live in L. A. (DVD, Hevhetia, 2006)
 tEóRia OtraSu, Jana Lewitová a Vladimír Merta: Jánošík. Živá hudba k filmu bratov Siakeľovcov. (1921) (Hevhetia, 2007)
 Ján Boleslav Kladivo & Julo Fujak: Fluff Modulation (DVD, Vlna 2008)
 Julo Fujak: Úchytkom/Cursorily (Hevhetia, 2008)
 Julo Fujak: Wordless: - musical letters of nonverbal correspondance with Ludivine Allegue (2009)
 Julo Fujak: Konvergencie do vrecka/Pocket Convergences  - feat. Jon Rose, Veryan Weston, Mikoláš Chadima, Vladimír Merta, Zuzana Homolová, Braňo Jobus, Peter Katina, J. B. Kladivo, Robo Roth, among others (Hevhetia, 2010)

 Julo Fujak: Pentrofónia/Pentrophony. In: R(a)dio(custica) Selected 2010. (Český rozhlas, Praha 2011)
 TJ Vjuga (ed.): Compro.sk11 (compilation CDextra, Vlna, 2012)
 NE:BO:DAJ (Azyl, 2012)
 Mikoláš Chadima – Julo Fujak: XAFOO (live in Alternativa Prague 2009; Hevhetia, 2012)
 Franz Hautzinger – Julo Fujak – Zsolt Sörés: Live in Brussels (Hevhetia, 2013)
 NE:BO:DAJ : Leter tu develoter (Hevhetia, 2015)
 Július Fujak: Various Comprovisations - feat. Jon Rose, Amy Knoles & Ne:bo:daj, Jean-Michel van Schouwburg, Ján Boleslav Kladivo (Hevhetia, 2015)
 Ján Boleslav Kladivo & TJ Vjuga: Klesajúce klenby (Hevhetia 2016)
 Julo Fujak: Rarity v re(tro)spektíve L (Vlna 2016)
 Marián Varga & tEóRia OtraSu: Hudobné happeningy (Hevhetia, 2018)
 Julo Fujak: kaleidoSONICope! (Hevhetia, 2020)  - feat. Eva Šušková, Ján Boleslav Kladivo, Mikoláš Chadima, David Kollar, Miloš Železňák, Jean-Michel van Schouwburg, Ondrej Veselý, Nikolaj Nikitin, Martina Janegová, Peter "Varso" Varsavik, Peter "Šteko" Štekláč, Edo Fuják a i.
 HYPIANOSIS+ (Hevhetia 2022) 
 Julo Fujak & kaleidoSONICope: transVAXitions! - fusion abstract cabaret (Hevhetia 2022) - feat. Nikolaj Nikitin, Miloš Železňák, Braňo Jobus, Ján Boleslav Kladivo, Ivan Gontko & guests: Mikoláš Chadima, Peter "Varso" Varsavik, Edo Fuják Johanka Fujaková 
 Július Fujak: Transparent Sculptures (Hevhetia 2022/23) - feat. David Kollar, Mikoláš Chadima, Manja Ristić, Petr Nikl, Gabriela Vermelho, Jan Kavan, Peter Katina, Samo Smetana,  Hypianosis+,  tEóRia OtraSu a i.
 0TRAS: Lájv in Prág! (Hevhetia, 2023; https://hevhetia.bandcamp.com/album/l-jv-in-pr-g)

Publikácie 

 Július Fujak: Tvorivosť v načúvaní hudobnému tvaru (ÚLUK FF UKF Nitra 2000)
 Július Fujak: Musical Correla(c)tivity (Notes on Un-conventional Music Aesthetics) (ÚLUK FF UKF Nitra 2005)
 Július Fujak a kol.: Slovenské hudobné alternatívy (ÚLUK FF UKF Nitra 2006)
 Július Fujak: Hudobné korela(k)tivity (Katedra kulturológie FF UKF Nitra 2008)
 Július Fujak: Margonálie  (Modrý Peter, Levoča v spolupráci Katedrou kulturológie FF UKF Nitra, 2013)
 Július Fujak: Various Comprovisations. Texts on Music (and) Semiotics. (Acta Semiotica Fennica XLVII, University of Helsinki, 2015)
 Július Fujak: Vis-á-vis. Dialógy (nielen) o hudbe (rozhovory so slovenskými a českými skladateľmi, hudobníkmi a teoretikmi; Vlna/Drewo a srd, 2018)
 Július Fujak: Emanácie hudobnej semiosféry (Katedra kulturológie FF UKF Nitra 2018)
 Miroslav Haľák & Július Fujak: Rudo Dička - Nepokoj vzdoru (Magma Čadca, 2018)
 Július Fujak, Ľubomír Pavelka et. al: Hermovo ucho & PostmutArt (1999-2019). 2 dekády oného umenia v Nitre (Katedra kulturológie FF UKF Nitra 2020)
 Július Fujak: Sondáž nezávislej hudobnej kultúry na Slovensku (Katedra kulturológie FF UKF Nitra, 2021)
 TJ Vjuga: Gestotexty (Vlna/Drewo a srd, 2022)
 Július Fujak: Presahy semiotických a kulturálnych štúdií (ÚMKTKE FF UKF Nitra, 2023)

Editorské práce:

Július Fujak & Dana Kubalová (eds.): O periférnosti trochu inak (zborník z vedeckého kolokvia 2001; ÚLUK FF UKF Nitra 2002)
Július Fujak (ed.): Convergences and Divergences of Existential Semiotics (zborník z rovnomenného medzinárodného sympózia 2007; ÚLUK FF UKF Nitra, 2007)
Július Fujak (ed.): Otáz(ni)ky hudobnej semiotiky a estetiky (zborník z vedeckej konferencie 2009; Katedra kulturológie FF UKF Nitra, 2010)
Július Fujak & Martin Štúr (eds.): Interdisciplinárne dialógy - Acta Nitriensiae 16. (zborník z rovnomenného medzinárodného prednáškového cyklu 2009-2014; FF UKF Nitra, 2014)
Július Fujak & Peter Šulej (eds.): Vlna - téma: Hudba, (Vlna, č. 63/2015)
Július Fujak: Výberová personálna bibliografia (Kysucká knižnica v Čadci, 2016; zostavila Viera Višňáková)
Július Fujak (ed.): Charakter a vývoj nezávislej kultúry a umenia na Slovensku po roku 1989  (zborník z rovnomennej vedeckej konferencie 2019; FF UKF Nitra, 2020)
Július Fujak et. al: Los Estudios Culturales sobre el arte independiente y la cultura (Edicionas Alfar, Sevilla 2020)
Július Fujak (ed.): Nezávislé kultúrne centrá na Slovensku (Michal Kočiš a kol., Katedra kulturológie FF UKF Nitra, 2021)
Július Fujak (ed.): Culturologica Slovaca. Príbeh nitrianskej kulturologickej školy (Culturologica Slovaca, č. 1/2021, Katedra kulturológie FF UKF Nitra 2021)
Július Fujak & Martin Štúr (eds.): Interdisciplinárne dialógy (zborník z rovnomenného medzinárodného prednáškového cyklu 2009-2020; 2. rozšírené vydanie, FF UKF Nitra, 2022)

Referencie

Externé odkazy 
https://hc.sk/o-slovenskej-hudbe/osobnost-detail/2939-julius-fujak
http://www.kkult.ff.ukf.sk/pracovnici/prof-phdr-julius-fujak-phd/
http://www.kkult.ff.ukf.sk/wp-content/uploads/2020/10/V%C3%BDberov%C3%A1-person%C3%A1lna-bibliografia-Kysuck%C3%A1-kni%C5%BEnica-%C4%8Cadca-2016.pdf

Slovenskí hudobní skladatelia
Slovenskí hudobníci
Slovenskí vysokoškolskí pedagógovia
Absolventi Filozofickej fakulty Univerzity Komenského v Bratislave